عبد الرزاق (کرکٹ کھلاڑی)

**عبد الرزاق** (پیدائش: دسمبر 1979ء) پاکستان کرکٹ ٹیم کے کھلاڑی ہیں۔ اور ارائیں قوم کے چشم و چراغ ہیں
عبد الرزاق دنیائے کرکٹ میں ایک جداگانہ تشخص کے حامل کرکٹ کھلاڑی تھے۔ برق رفتار بیٹنگ اور دھیمی گیند بازی عبد الرزاق کی پہچان تھی اور ان کے چہرے پر ہمیشہ ہلکی ہلکی مسکراہٹ رہتی تھی۔ رزاق ایک غیر متنازع اور اپنے کام سے کام رکھنے والا کرکٹ کھلاڑی تھا لیکن قومی کرکٹ ٹیم اور پاکستان کرکٹ بورڈ میں موجود سازشی ٹولے نے عاقب جاوید اور محمدزاہد کی طرح رزاق کے کیریئر کو بھی ختم کرنے کا کوئی موقع ہاتھ سے نہ جانے دیا۔ تاہم یہ اللہ تبارک تعالیٰ کا رزاق پر بہت بڑا احسان ہے کہ عبد الرزاق کو تقریبا 13 سال پاکستان کی خدمت کرنے کا موقع ملا۔

عبد الرزاق 2 دسمبر 1979 کو لاہور کے علاقے شاہدرہ میں پیدا ہوئے۔ انھیں یکم نومبر 1996 کو تقربیا 17 سال کی عمر میں اپنے آبائی شہر کے قذافی اسٹیڈیم میں اپنا پہلا ایک روزہ میچ کھیلنے کا موقع ملا۔ عبد الرزاق ایک سو گیارہویں پاکستانی کرکٹ کھلاڑی تھے جنھیں ون ڈے انٹرنیشنل میں پاکستانی کی نمائندگی کرنے کا اعزاز حاصل ہوا ۔

انٹرنیشنل کرکٹ کی دنیا میں قدم رکھتے ہی رزاق کے بلے کا جادو سر چڑھ کر بولا، رزاق نے اپنی باولنگ سے بھی بیٹسمینوں کے اوسان خطا کرنا شروع کردیے اور جلد ہی رزاق وسیم اکرم کی ٹیم کا لازمی حصہ بن گئے۔
رزاق نے 5 نومبر 1999 کو برسبین کی سرزمین پر آسٹریلیا کے خلاف اپنے ٹیسٹ کیرئیر کا آغاز کیا۔
1999 کے ورلڈ کپ میں انضمام الحق، وسیم اکرم، وقار یونس جیسے سینئر کرکٹرز کی موجودگی کے باوجود ہر کسی کی نظریں عبد الرزاق پر مرکوز تھیں۔ پاکستان نے ورلڈکپ میں اپنے ابتدئی میچ میں ویسٹ انڈیز جیسی ٹیم کو 228 رنز کا ہدف دیا لیکن رزاق نے اس آسان ہدف کو اپنی باولنگ کے ذریعے ناممکن بنادیا۔ رزاق نے محض 32 رنر کے عوض کالی آندھی کے تین مایہ ناز بیٹسمینوں کو میدان بدر کیا۔ آسڑیلیا کو گروپ میچ میں عبرت ناک شکست دینے میں بھی رزاق نے کلیدی کردار ادا کیا۔ رزاق نے انضمام الحق کی شرکت داری میں تین چوکوں اور ایک چھکے کی مدد سے 60 رنز کی اننگز کھیلی۔

کارلٹن یونائینڈ سہ ملکی سیریز جو پاکستان، آسڑیلیا اور انڈیا کے درمیان آسٹریلیا کی دھرتی پر کھیلی گئی، اس میں رزاق نے اپنی بیٹنگ اور باولنگ کے جس طرح جوہر دکھائے وہ شائقین کرکٹ کو آج بھی یاد ہوں گے۔ پری
فائنل میں رزاق نے انڈیا کے خلاف 70 رنز کی برق رفتار اننگز کھیلی اور 43 رنز دیکر 5 بھارتی سورماوْں کو پویلین کی راہ دکھا کر دنیا کا پانچوں آل راؤنڈر بن گیا جس نے ففٹی کرنے کے ساتھ 5 پلیئرز کو آوٹ کیا ہو۔ اسی سیریز میں رزاق نے دنیا کے بہترین باولرگلین میکگرا کو پانچ گیندوں پر مسلسل پانچ چوکے رسید کیے تھے۔ رزاق نے 8 میچز میں 14 وکٹیں حاصل کیں جبکہ بیٹنگ میں 225 رنز بناکر سیریز کے بہترین پلیئر کا ایوارڈ اپنے نام کیا تھا ۔

جون 2000 میں گالے کرکٹ اسٹیڈیم میں رزاق نے سری لنکا کے خلاف ٹیسٹ میچ میں ہیٹ ٹرک کرنے کا سنگ میل عبور کیا اور یوں وہ ٹیسٹ کرکٹ میں سب سے کم عمر میں ہیٹ ٹرک کرنے والے باولر بن گئے۔ 2002 میں رزاق نے جنوبی افریفہ کے خلاف اپنے ون ڈے کیرئیر کا بہترین سکور 112 کیا۔ عبد الرزاق کے کیرئیر کا اگر کوئی سب سے یادگار ٹیسٹ میچ ہوگا تو یقینا کراچی ٹیسٹ ہوگا جس میں عرفان پٹھان نے اپنے ابتدائی اوور میں سلمان بٹ، یونس خان اور محمد یوسف کا شکار کرتے ہوئے ہیٹ ٹرک کی۔ اور جب پاکستان کے 39 کے مجموعی سکور پر 6 اہم پلیئرز آوٹ ہو چکے تھے، تب عبد الرزاق اور کامران اکمل بالترتیب 45 اور 113 رنز کی اننگزز کھیل کر ٹیم کو 245 کے باعزت ٹوٹل تک لے گئے۔ دوسری اننگز میں رزاق نے 90 رنز سکور کیے اورباولنگ میں مجموعی طور پر 7 شکار کرکے پاکستان کی اس ٹیسٹ کی کامیابی میں کلیدی کردار ادا کیا ۔

2009 کے ٹی 20 ورلڈکپ کی کامیابی میں بھی رزاق کا کردار ناقابل فراموش تھا۔ فائنل میں رزاق نے 20 رنز دیکر سنتھ جے سوریا، جیہان مبارک اور مہیلا جے وردھنے جیسے بہترین بیٹسمینوں کو آوٹ کیا جس کی بدولت سری لنکا صرف 137 رنز ہی سکور کرسکی جس ہدف کو پاکستان نے آسانی سے حاصل کر لیا ۔

عبد الرزاق کا نام لیا جائے اور جنوبی افریفہ کا ذکر نہ ہو ایسا ہو نہیں سکتا۔ 21 اکتوبر 2010 میں ابوظہبی کرکٹ اسٹیڈیم میں پاکستان کی جب جنوبی افریفہ کے خلاف 286 کے تعاقب میں یکے بعد دیگرے وکٹیں گرنے کا سلسلہ جاری تھا اور معلوم ہوتا تھا کہ پاکستان بمشکل 150 ہی کرسکے گا، اس وقت رزاق وکٹ پر آئے اور چھکے اور چوکوں کی برسات شروع ہو گئی۔ رزاق نے 7 چوکوں اور 10 چھکوں کی مدد سے 109 رنز کی دھواں دار اننگز کھیلی اور آخری گیند قبل ہی عبد الرزاق کی بدولت پاکستان اس معرکہ میں سرخرو ہو گیا۔ اس دن پاکستان کے اُس وقت کے کپتان شاہد آفریدی نے کہا تھا کہ آج سے بوم بوم میں نہیں، بلکہ رزاق ہے ۔

نیوزی لینڈ کے سابق کپتان اسٹیفن فلیمنگ نے کہا تھا کہ عبد الرزاق دنیا کا بہترین برق رفتار بیٹسمین ہے۔ عبد الرزاق کو بیٹنگ میں جارح مزاجی کی وجہ سے بینگ بینگ رزاق، The Razzler اور سولجر کے ناموں سے بھی پکارا جاتا ہے ۔

عبد الرزاق نے 46 ٹیسٹ، 265 ون ڈے اور 32 ٹی 20 میں پاکستان کی نمائندگی کی ہے۔ عبد الرزاق پی ایس ایل میں کوئٹہ گلیڈییٹر کے باولنگ کوچ مقرر کیے گئے ہیں

## مزید دیکھیے
* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑیوں کی فہرست
* ہیمپشائر کاؤنٹی کرکٹ کلب کے ٹوئنٹی 20 کھلاڑیوں کی فہرست
* ایشیا الیون کےایک روزہ کرکٹ کھلاڑیوں کی فہرست
* مڈل سیکس کاؤنٹی کرکٹ کلب کے کھلاڑیوں کی فہرست
* مڈل سیکس کاؤنٹی لسٹ اے کرکٹ کھلاڑیوں کی فہرست

## حوالہ جات

زمرہ:1979ء کی پیدائشیں
زمرہ:آئی سی ایل پاکستان الیون کے کرکٹ کھلاڑی
زمرہ:بقید حیات شخصیات
زمرہ:پاکستان انٹرنیشنل ایئر لائنز کے کرکٹ کھلاڑی
زمرہ:پاکستان کے ایک روزہ کرکٹ کھلاڑی
زمرہ:پاکستان کے عالمی ٹوئنٹی/20 کرکٹ کھلاڑی
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:پاکستانی کرکٹ کوچ
زمرہ:پاکستانی کرکٹ کے کپتان
زمرہ:پاکستانی مسلم شخصیات
زمرہ:حیدرآباد ہیروز کے کرکٹ کھلاڑی
زمرہ:خان ریسرچ لیبارٹریز کے کرکٹ کھلاڑی
زمرہ:زرعی ترقیاتی بینک پاکستان کے کرکٹ کھلاڑی
زمرہ:سرے کے کرکٹ کھلاڑی
زمرہ:سیالکوٹ سٹالینز کے کرکٹ کھلاڑی
زمرہ:کرکٹ عالمی کپ 1999 کے کھلاڑی
زمرہ:کرکٹ عالمی کپ 2003 کے کھلاڑی
زمرہ:کرکٹ عالمی کپ 2007 کے کھلاڑی
زمرہ:کرکٹ عالمی کپ 2011 کے کھلاڑی
زمرہ:لاہور بلیوز کے کرکٹ کھلاڑی
زمرہ:لاہور سٹی کے کرکٹ کھلاڑی
زمرہ:لاہور سے کرکٹ کھلاڑی
زمرہ:لاہور قلندرز کے کرکٹ کھلاڑی
زمرہ:لاہور کے کرکٹ کھلاڑی
زمرہ:لاہور کے کھلاڑی
زمرہ:لیسٹرشائر کے کرکٹ کھلاڑی
زمرہ:میلبورن رینیگیڈز کے کرکٹ کھلاڑی
زمرہ:مڈلسیکس کے کرکٹ کھلاڑی
زمرہ:ووسٹرشائر کے کرکٹ کھلاڑی
زمرہ:ٹیسٹ کرکٹ میں ہیٹ ٹرک کرنے والے
زمرہ:ڈورونٹو راجشاہی کے کرکٹ کھلاڑی
زمرہ:ہیمپشائر کے کرکٹ کھلاڑی
زمرہ:ویکی ڈیٹا سے مختلف مختصر وضاحت
زمرہ:لاہوری شخصیات
زمرہ:راجشاہی کنگز کے کرکٹ کھلاڑی